Мирғәзәмов Марат Парис улы

Мирғәзәмов Марат Парис улы (26 февраль 1942 йыл) — партия, дәүләт һәм хужалыҡ эшмәкәре. 1986—1992 йылдарҙа Башҡорт АССР-ы Министрҙар Советы Рәйесе.

 Биографияһы 
Марат Парис улы Мирғәзәмов 1942 йылдың 26 февралендә Башҡорт АССР-ы-ның Ҡариҙел районы Ҡариҙел ауылында тыуған.

1961 йылда Өфөләге 1-се техник училищены тамамлай һәм хеҙмәт эшмәкәрлеген йүнәлтмә буйынса КПСС-тың ХХII съезы исемендәге Өфө нефть эшкәртеү заводында башлай. 1966 йылда Өфө нефть институтын тамамлағандан һуң, ошо предприятиела инженер-электрик, артабан участка начальнигы һәм смена начальнигы булып эшләй. Бында ул Советтар Союзы Коммунистар партияһы сафына инә.

1973 йылда Марат Мирғәзәмов партия эшенә саҡырыла. КПСС‑тың Өфө ҡала комитетында инструктор, бүлек мөдире урынбаҫары вазифаларын башҡара. 1976 йылда КПСС-тың Өфө ҡалаһы Орджоникидзе район комитетының икенсе секретары итеп һайлана. 1980 йылда КПСС-тың Башҡортостан өлкә комитетының ойоштороу-партия эше бүлеге мөдире урынбаҫары итеп үрләтелә.

1982 йылда Марат Парис улы КПСС‑тың Туймазы ҡала комитетының беренсе секретары итеп һайлана һәм был яуаплы вазифала 1986 йылға тиклем эшләй.

1984 йылда КПСС Үҙәк Комитеты ҡарамағындағы Ижтимағи фәндәр академияһын (Мәскәү) тамамлай.

1986 йылдан — БАССР Министрҙар Советы рәйесе.

1992 йылдан 1998 йылға тиклем Өфө эластомер материалдар, изделиелар һәм конструкциялар заводының генераль директоры була.

 Йәмәғәт эшмәкәрлеге 
 Башпромбанктың Директорҙар советы ағзаһы (1994 йылдан) һәм рәйесе (1997 йылдан)
 КПСС-тың Үҙәк Контроль комиссияһы ағзаһы (1990-1991)
 503-сө Бөрө милли-территориаль һайлау округы буйынса СССР халыҡ депутаты (1989-1991)
 Башҡорт АССР-ының 11‑се саҡырылыш Юғары Советы депутаты

 Маҡтаулы исемдәре һәм башҡа бүләктәре 
 Башҡортостан Республикаһының Халыҡтар дуҫлығы ордены (2017)Рустэм Хамитов вручил государственные награды Российской Федерации и Республики Башкортостан. Официальный сайт Главы Республики Башкортостан, 2017, 17 февраль СПИСОК награждённых государственными наградами Российской Федерации и Республики Башкортостан. Орден Дружбы народов. Миргазямов Марат Парисович — государственный и хозяйственный деятель, бывший председатель Совета Министров БАССР 
 Башҡортостан Республикаһы Юғары Советы Президиумының Почёт грамотаһы (1992)

 Уның тураһында ваҡытлы матбуғат 
 Андрей Назаров поздравил с 80-летием бывшего председателя правительства Башкирии Марата Миргазямова. ИА Башинформ, 26 февраля 2022 года
 Романов В. Видные государственные деятели Башкортостана: Марат Миргазямов (К 75-летию)Видные государственные деятели Башкортостана: Марат Миргазямов (К 75-летию). , 2017, 26 февраль.
 Файзрахманов Р. Марат Миргазямов издал книгу. «Республика Башкортостан» гәзите, 2012, 20 ноябрьМарат Миргазямов издал книгу. «Республика Башкортостан» гәзите, 2012, 20 ноябрь . 

 Гафурова С. Что предсказал — сбылось... 26 февраля Марату Миргазямову исполняется 70 лет. «Республика Башкортостан» гәзите, 2012, 25 февральЧто предсказал — сбылось...  «Республика Башкортостан» гәзите, 2012, 25 февраль . 
 Марат Миргазямов: Главное - себя не потерять 

 Иҫкәрмәләр 

 Һылтанмалар 


Категория:Башҡорт АССР-ының дәүләт эшмәкәрҙәре
Категория:Өфө дәүләт нефть техник университетын тамамлаусылар
Категория:БАССР Юғары Советы депутаттары
Категория:11-се саҡырылыш Башҡорт АССР-ы Юғары Советы депутаттары
Категория:Шәхестәр:Туймазы
Категория:Шәхестәр:Башнефть
Категория:КПСС ағзалары